《卜算子》
明代·朱无瑕

梧叶荐新凉，好梦欺人短。数尽铜壶漏更长，别院砧声远。

疏雨滴芭蕉，肠被西风断。何处寒蛩哀雁中，芦管吟秋怨。

作者简介：南京人，妓女，字泰玉。幼学歌舞，举止谈笑风流蕴藉。通文史，工诗善书。万历三十七年秦淮有社，会集天下名士。无瑕诗作一出，众人皆惭而自废，时人比为马湘兰。著有《绣佛斋集》。